kijetesantakalu

kijetesantakalu li nimi musi pi jan Sonja. ona li pana e nimi lon tenpo suno musi pi tenpo mun nanpa tu tu pi tenpo sike 2009 kepeken toki nihttp://forums.tokipona.org/viewtopic.php?f=33&t=1033:

mi awen pali e lipu kepeken tenpo ale mi lon tenpo mun tu tu. pali li pona li awen. jan mute li wile sona e ni tan mi: nimi pan ala en nimi esun ala la nimi sin seme li lon lipu.

nimi sin mute la mi awen alasa e pona ona. taso nimi wan ni la mi sona e pona: "kijetesantakalu". toki Lasina la ni li toki e soweli ale pi kulupu Procyonidae. sama ni: soweli Procyon en soweli Nasuina en soweli Potos en soweli Bassaricyon en soweli Bassariscus. mi kama e nimi ni tan toki Sumi tan nimi kierteishäntäkarhu. toki Sumi la nimi ni li soweli Potos.

(ken la mi kama wile e ni: soweli ni kin li kijetesantakalu: ona li lili li loje li suwi li moku e kasi kiwen palisa lon ma Sonko. taso mi awen sona ala.)

jan Sonja
jan pali pi toki pona

ni la jan ale ala li kepeken ona. ona li tan nimi "" pi toki Sumi. pali nimi la kijetesantakalu li soweli pi kulupu Procyonidae. taso soweli loje suwi ni li lon kulupu Procyonidae ala li lon kulupu Ailuridae. tan ni la jan Sonja li kama toki e ni: ken la nimi o ken toki e soweli pi kulupu Musteloidea. (kulupu Procyonidae en kulupu Ailuridae li lon kulupu Musteloidea.)

soweli
alt=|thumb|216x216px|tenpo pini la kijetesantakalu ale li sama ni.
kijetesantakalu li soweli pi sijelo suli ala. tenpo mute la sijelo ona li linja li jo e linja monsi. ona li soweli pi nena mama. ni la ona li jo e selo linja li mama e soweli lili ona. kule selo ona li ken pimeja li ken walo li ken loje anu jelo. tenpo mute la linja pimeja li lon linja monsi ona lon selo ona. kijetesantakalu mute li moku e kasi e soweli. 
alt=|thumb|tenpo ni la soweli ale ni kin li kijetesantakalu.

kijetesantakalu jaki en kijetesantakalu loje li lon.

kulupu:nimi_musi
kulupu:nimi_suli
kulupu:soweli pi nena mama

 tan sona